Tuul oli kõva ja nuputasime Lolole vahepeal sinistest sussidest mütsi. Ta oli ikka päris hea tüüp! Õnne oli sama vapper kui eelmistel päevadel ja nii jõudsime viperusteta Leisi. Leisist oleks nagu mingi prügi-orkaan läbi käinud. Tänavatel lendlesid igasugu pakendid, mida ratturid olid  maha visanud või olid need täis prügikastidest välja lennanud… Mh… korraldajad võiks mõelda, et sellistes väikeste poodidega kohtades võiks toimuda sama pakendi sortimine, kui laagriplatsil. Praegu olid prügikastid pudeleid täis ja üldse minu meelest oli selline matkaliste käitumine pigem rohelise mõttelaadi vastu. No igatahes ostsime grilli ja grillisime, ei tahtnud Anglasse tunglema minna. Noored jõudsid ka sööma ja viimased vorstid said just enne meie ära minemist saabunud Kei poisid ja tõenäoliselt ka  Lola (Kei musta värvi Saaremaa juurtega kuts).